ڕۆژە لسکۆ

ڕۆژە لسکۆ () (١٩١٤–١٩٧٥) نووسەر، زمانناس و ڕۆژھەڵاتناسی ئەورووپی بوو کە گەلێک کاری لەسەر زمانی کوردی کردووە. لسکۆ ماوەیەک لە ڕۆژاوای کوردستان ژیانی بەسەر بردووە و لەگەڵ برایانی بەدرخان ئاشنایەتیی ھەبووە. ئەو لە ئەنستیتۆی زمان و شارستانییەتی ڕۆژھەڵات () بەشی زمانی کوردیی دامەزراند و تا ١٩٤٧ (بەر لە ئەمیر کامەران بەدرخان) سەرۆکی ئەو بەشە بوو. لسکۆ لەو ماوەیەدا کە لە ڕۆژاوای کوردستان بوو لە چیای کرمانج لەگەڵ یەزیدییەکانی ئەو ناوچەیە ئاشنایی پەیدا کرد و لەسەری نووسین. ھەروەھا لە گۆڤاری ھاوار و ڕووناھیدا نووسراوەی بڵاو کردووەتەوە. لسکۆ جگە لە کوردی شارەزایی لە زمانی تورکی و فارسی ھەبووە و بڕێک کتێبی وەرگێڕاوە، لەمانە وەرگێڕانی کوندەپەپووی کوێرە بە فەڕەنسی.

 کارەکان 
 لێکۆڵینەوە لەسەر یەزیدییەکانی سووریا و چیای شنگال، ١٩٣٨، بەیرووت
 ڕێزمانی کوردی (لەگەڵ جەلادەت بەدرخان)، ١٩٧٠
 مەم و زین، ١٩٤٢، بەیرووت

 سەرچاوەکان 

پۆل:زمانەوانانی کوردی
پۆل:وێژەی کوردی
پۆل:کوردناسەکان
پۆل:ڕۆژهەڵاتناسە فەڕەنسییەکان
پۆل:ڕۆژھەڵاتناسە فەڕەنسییەکان
پۆل:لەدایکبووانی ١٩١٤
پۆل:مردووانی ١٩٧٥